Johan Galtung

Johan Vincent Galtung (24. lokakuuta 1930 Oslo – 17. helmikuuta 2024) oli norjalainen sosiologi ja rauhan- ja konfliktintutkimuksen keskeinen perustaja. Hän myös kehitti rakenteellisen väkivallan käsitystä. John D. Brewer: Peace processes: a sociological approach, p. 7, Polity Press 2010 Galtung perusti Oslon rauhantutkimusinstituutin (PRIO) vuonna 1959 toimien sen johtajana vuoteen 1970. Hän perusti myös rauhantutkimuslehden Journal of Peace Research vuonna 1964. Vuonna 1969 hänet nimitettiin maailman ensimmäiseksi rauhan- ja konfliktintutkimuksen professoriksi Oslon yliopistoon. Galtung erosi professuurista vuonna 1977 ja toimi tämän jälkeen rauhan ja konfliktin tutkimuksen professorina monissa yliopistoissa eri puolilla maailmaa. Vuodesta 1993 hän toimi rauhantutkimuksen kunniaprofessorina Havaijin yliopistossa. Galtungille myönnettiin Right Livelihood -palkinto vuonna 1987.

Galtung tunnetaan matemaatikkona ja sosiologina 1950-luvulta, valtiotieteilijänä 1960–luvulta, taloustieteilijänä ja historioitsijana 1970-luvulta, makrohistorioitsijana, antropologina ja teologina 1980-luvulta. Hän kehitti useita tärkeitä teorioita kuten positiivinen ja negatiivinen rauha, rakenteellinen väkivalta, konfliktiteorioita, konsepteja rauhan rakentamiseksi sekä toi esille yhteiskunnan muuttumisen valvontayhteiskunnaksi, jota hän kuvasi käsitteellä uusi fasismiUusi fasismihttp://www.un.org/en/peacebuilding/pbso/pbun.shtml"Johan Galtung", Norsk Biografisk Leksikon

 Positiivinen ja negatiivinen rauha
Johan Galtung jakoi rauhankäsityksensä negatiiviseen ja positiiviseen rauhaan. Näistä negatiivinen rauha on sotatilan poissaoloa ja positiivinen rauha on sotaan mahdollisesti johtavien rakenteellisten syiden poissaoloa. Täten esimerkiksi ihmisoikeuksia sortava diktatuuri voi täyttää negatiivisen rauhan määritelmän (ei laajamittaista väkivaltaa) mutta ei positiivisen rauhan määritelmää, sillä rakenteellisesti diktatuuri on väkivaltainen.Rauhaa! 

 Uutiskriteerit 
Vuonna 1965 Galtung ja Mari Holmboe Ruge julkaisivat vaikutusvaltaiseksi osoittautuneen artikkelin, jossa määriteltiin, miten tiedotusvälineiden uutiskriteerit muodostuvat. He esittivät kaksitoista piirrettä, jotka vaikuttavat siihen, mistä tiedotusvälineet päättävät tehdä uutisia. Tällaisia piirteitä ovat esimerkiksi aiheen sisältämä konflikti, sen uutuusarvo tai tärkeys. Galtungin ja Rugen artikkelista on tullut journalismitutkimuksen keskeinen lähdeteksti ja sitä on käytetty laajasti journalistien koulutuksessa. Vuonna 2019 Galtung huomautti The Guardian -lehden haastattelussa, että hän tarkoitti artikkelinsa ”varoitukseksi, ei toimintaohjeeksi”.

Näkemyksiä

 Antisemitismi 
Galtung sanoi, että ihmisten pitäisi lukea Siionin viisaiden pöytäkirjat, joka on väärennetty antisemiittinen teksti ja väittää kuvailevansa juutalaisten suunnitelmaan maailmanherruudesta. Galtung puolusti väitettään, että juutalaiset kontrolloivat Yhdysvaltojen mediaa, siteeraamalla uusnatsiorganisaation National Vanguard artikkelia. Galtungia arvostelivat Oslon Center for Studies of the Holocaust and Religious Minorities -keskuksen historioitsija Terje Emberland ja salaliittoteorioita tutkinut Oslon yliopiston historioitsija Øystein Sørensen. Norjan Yleisradion (NRK) kysyessa Galtungilta asiasta tämä jälleen kehotti ihmisiä lukemaan Siionin viisaiden pöytäkirjat. Hän sanoi, ettei ole antisemiittinen.

 Diktatuurit 
Vuonna 1972 Galtung kehui Fidel Castron Kuubaa. Jugoslavian kansanmurhassa 1998 hän sympatisoi Serbiaa ja vertasi Yhdysvaltoja natsi-Saksaan.

Galtung sanoi kulttuurivallankumouksen ajan Maon Kiinaa "loputtoman vapauttavaksi" tavoilla, joita liberaali teoria ei ole koskaan ymmärtänyt. Hänen mukaansa Kiina on mestari, joka opettaa, miten käsite avoin yhteiskunta pitää määritellä uudelleen, "luultavasti myös demokratian teoria".

Vuonna 1956 Galtung vaati, että unkarilaiset eivät taistelisi miehittäjää (Neuvostoliitto) vastaan. Vuonna 1953 hän ennusti, että Neuvostoliitto ohittaa taloudessa pian lännen.

 USA-vastaiset väitteet 
Galtungin mukaan Syyrian sariini-kaasuisku olikin Yhdysvaltojen peiteoperaatio. Professori Marko Maunulan mukaan väite on pöyristyttävä mutta silti Galtungille tavallista: hän arvostelee "amerikkalaista imperialismia" ja puhuu kauniisti USA:n vastustajista, verisistäkin. Hänen mukaansa CIA:lla on vastuullaan 6 miljoonaa salamurhaa.

Galtung ennusti vuonna 2000, että Yhdysvallat romahtaa vuoteen 2025 mennessä. George W. Bushin kaudella Galtung aikaisti ennustustaan, että romahdus tapahtuu vuoteen 2020 mennessä. Galtungin mukaan maahanmuuttovastaisen Donald Trumpin valinta presidentiksi aiheuttaa Yhdysvaltojen romahduksen, ja että romahdus tapahtuu Trumpin presidenttikaudella. Vuonna 2009 Galtung julkaisi kirjoituksen The Fall of the American Empire—and then What?, jossa hän ennusti että luhistumisen loppuvaiheiden kanssa osuu yhteen fasismin nousu. Trumpin valinta kiihdyttää romahdusta ja Trumpin kriittinen suhtautuminen Natoon tarkoittaa että Yhdysvallat ei enää ole supervalta.

Tuotantoa
Galtung julkaisi yli 1000 artikkelia ja enemmän kuin 100 kirjaa.

 Gandhi's political ethics (1955) (filosofi Arne Næssin kanssa)
 Theory and Methods of Social Research (1967)
 Members of Two Worlds (1971)
 Peace, violence and imperialism (1974)
 Peace Research – Education – Action (1975)
 A Shaping Nightmare (1983)
 Europe in the Making (1989)
 Global Glasnost: Toward a New World Information and Communication Order? (1992) (R. C. Vincentin kanssa)
 Peace By Peaceful Means: Peace and Conflict, Development and Civilization (1996)
 Johan without land (2000) (omaelämäkerta)
 Johan Galtung, "Violence, Peace, and Peace Research," Journal of Peace Research, Vol. 6, No. 3. (1969), pp. 167–191.
 Statistisk hypotesepröving (Statistical hypothesis testing, 1953)
 50 Years: 100 Peace and Conflict Perspectives (2008)
 Democracy – Peace – Development (2008, Paul D. Scottin kanssa)
 50 Years: 25 Intellectual Landscapes Explored (2008)
 Globalizing God: Religion, Spirituality and Peace (2008, Graeme MacQueenin kanssa)

 Suomeksi 

 Kirjoja 
 Galtung, Johan: Rauhanomaisen puolustuksen strategia. (Suomentaneet Sirpa Mikkonen ja Kaarina Mäkelä. Ensimmäisen kerran suomeksi 1970.) Helsinki: Into, 2016. 
 Galtung, Johan: Rauhan tiellä. (Suomentanut Veijo Kiuru) Helsinki: Tammi, 2003. 
 Galtung, Johan ja Kari Palonen. Onko rauhanomainen tutkimus mahdollista: rauhantutkimuksen metodologiasta ; Tiede säännönmukaisuuksia etsivänä ja säännönmukaisuuksia rikkovana toimintana. Helsinki: Kriittisen julkaisun kannatusyhdistys, 1976.
 Galtung, Johan: Euroopan Yhteisö – uusi supervalta. (Suomentanut Pekka Haapakoski) Helsinki, 1973.
 Galtung, Johan: Yhteistyö Euroopassa. (Suomentaneet Ilkka Taipale ja Björn-Christer Lindgren) Tampere: Suomen rauhantutkimusyhdistys, 1970.
 Galtung, Johan: Rauhantutkimus. (Alkuteos Om internasjonal fredsforskning, suomentanut Pentti Halme) Helsinki: Weilin + Göös, 1969.
 Galtung, Johan: Väkivalta, rauha ja rauhantutkimus. (Suomentanut Kati Kemiläinen) Helsinki: Helsingin Sadankomitea-yhdistys r.y, 1969. Julkaistu myös teoksessa Elina Suominen (toim.): Väkivalta. Helsinki: Tammi, 1971, s. 19–46.

 Artikkeleita 

 Galtung, Johan: Mielipuoli maailma: kolme analyysin tasoa. Artikkeli teoksessa: Heiskanen, Tarja (toim.): Reunamerkintöjä hulluuteen. [Helsinki]: Suomen mielenterveysseura, SMS-julkaisut, 1997.

Palkintoja ja tunnustuksia
Kunniatohtori, Tampereen yliopisto, 1975, rauhantutkimus
Kunniatohtori, Clujin yliopisto, 1976, tulevaisuudentutkimus
Kunniatohtori, Uppsalan yliopisto, 1987, valtiotieteet
Kunniatohtori, Sokan yliopisto, Tokyo, 1990, rauha/buddhalaisuus
Kunniatohtori, Osnabrückin yliopisto. 1995, rauhantutkimus
Kunniatohtori, Torinon yliopisto, 1998, lain sosiologia
Kunniatohtori, Hagenin vapaa yliopisto, 2000, filosofia
Kunniatohtori, Alicanten yliopisto, 2002, sosiologia
Kunniatohtori, Pueblan autonominen yliopisto, 2006, laki
Kunniatohtori, Alicanten yliopisto, 1981
Kunniatohtori, Berliinin vapaa yliopisto, 1984–1993
Kunniaprofessuuri, Sichuan yliopisto, Chengdu, 1986
Kunniaprofessuuri, Witten/Herdecke yliopisto, Witten, 1993
Rauhantutkimuksen kunniaprofessuuri Havaijin yliopisto, 1993-
John Perkins vieraileva kunniaprofessuuri, 2005-
Right Livelihood palkinto, 1987
Ensimmäinen Humanist palkinto, Norjan humanistiyhdistys, 1988
Jamnalal Bajaj kansainvälinen palkinto Gandhin arvojen edistämisestä, 1993Bajaj Foundation
Brage Palkinto, 2000
Ensimmäinen Morton Deutsch konfliktin selvittämispalkinto, 2001
Norjan sosiologisen yhdistyksen kunniapalkinto, 2001
Hidalgo-palkinto, Madrid, 2005
Augsburgin rauhan kultainen kirja, 2006
Norwegian tiede- ja kirjallisuusakatemian jäsen
Norjan vihreän puolueen kunniajäsen, 2009
Erik Bye muistopalkinto, 2011

Katso myös
 Nonaggressioperiaate
 Rauha
 Rauhanliike
 Rauhanturvaaminen
 Rauhanyliopisto

Lähteet
 Bawer, Bruce. 2007. "The Peace Racket". City Journal. Summer 2007. Link .
 Boulding, Elise. 1982. "Review: Social Science—For What?: Festschrift for Johan Galtung." Contemporary Sociology. 11(3):323-324. JSTOR Stable URL
 Boulding, Kenneth E. 1977. "Twelve Friendly Quarrels with Johan Galtung." Journal of Peace Research. 14(1):75-86. JSTOR Stable URL

Viitteet

Aiheesta muualla
 TRANSCEND: A Peace Development Environment Network
 Galtung-Institute for Peace Theory and Peace Practice
 Peace Research Institute Oslo (PRIO)
 Biography on Right Livelihood Award 
 156 Books Published by Johan Galtung 1953–2015 Kirjaluettelo
 Johan Galtung's Publications 1948–2016 Julkaisuluettelo

Luokka:Norjalaiset sosiologit
Luokka:Norjalaiset politiikan tutkijat
Luokka:Oslon yliopiston professorit
Luokka:Right Livelihood -palkinnon saajat
Luokka:Vuonna 1930 syntyneet
Luokka:Vuonna 2024 kuolleet